Wacken Open Air

Wacken Open Air (skrátene W: O: A ) je letný open-air heavymetalový festival. Koná sa každoročne v obci Wacken v spolkovej krajine Šlezvicko-Holštajnsko v severnom Nemecku, 80 kilometrov severozápadne od Hamburgu.

náhľad|Reklamný plagát festivalu v roku 1990
Festival sa prvýkrát konal v roku 1990 ako malá akcia s približne 800 návštevníkmi a šiestimi miestnymi nemeckými kapelami. W:O:A sa zvyčajne koná začiatkom augusta a trvá štyri dni. V súčasnosti sa považuje za najväčší heavymetalový festival. V roku 2022 sa festivalu zúčastnilo 100 000 ľudí: 83 400 fanúšikov, plus 16 600 členov personálu a hudobníkov. Ročníky 2020 a 2021 sa nekonali z dôvodu pandémie ochorenia COVID-19.

náhľad|Rockové trio Danko Jones na pódiu Wacken True Metal Stage v roku 2015
Festival sa tradične končí v prvú augustovú nedeľu a o polnoci nasledujúci pondelok sa začínajú predávať vstupenky na nasledujúci rok. Nemožno nespomenúť fakt, že od roku 2007 býva pravidelne vypredaný. Ročník 2023 sa vypredal za rekordných 5 hodín.Meldung auf wacken.com. Dátum prístupu: 9. august 2022
Cena vstupenky za všetky štyri dni, vrátane stanovania na týždeň, bola v roku 2022 pevne stanovená na sumu 239 €; ročník 2023 stojí už 299 €. V roku 2022 na ôsmich pódiách vystúpilo 195 kapiel.

Medzinárodnú význačnosť festivalu dokazujú v posledných rokoch zahraniční účastníci, ktorí tvoria až 30% všetkých návštevníkov; až 10% je z neeurópskych krajín. Celkovo tu možno stretnúť návštevníkov z 30-40 rôznych krajín z celého sveta. Veľa metalistov precestuje polovicu sveta len preto, aby  mohli stáť pred pódiami, ktoré každoročne vyrastajú uprostred ničoho na lúkach, kde sa obyčajne pasú kravy. V roku 2017 sa podľa oficiálnych odhadov akcie zúčastnili ľudia z viac ako 80 rôznych krajín. Množstvo metalistov, metalových a hardrockových kapiel neváha precestovať celý svet, len aby sa mohli aspoň raz za život zúčastniť tejto udalosti, ktorej sa tiež prezýva „Mekka heavymetalovej kultúry“, „The Holy Land“ („Svätá zem“), „Katedrála heavy metalu“GITARRE & BASS - SAVATAGE & TRANS-SIBERIAN-ORCHESTRA - The WACKEN Interview Video či „Heavymetalová konferencia“ , už len kvôli samotnému zážitku.25 Years Louder Than Hell - The W:O:A documentary

 Referencie 

Kategória:Hudobné festivaly v Nemecku
Kategória:Heavymetalové festivaly